OpenLLM-France/wikimedia huggingface dataset:
# Robert J. Barnett

Robert J. Barnett és el director i fundador del Programa d'Estudis Tibetans Moderns de la Universitat de Colúmbia, Nova York. Dirigeix el primer programa acadèmic occidental sobre el Tibet modern. Els seus llibres més recents són Tibetan Modernities: Notes from the Field, amb Ronald Schwartz (Brill, 2008), i Lhasa Streets with Memories (Columbia, 2006). En els seus articles estudia aspectes del Tibet contemporani, com ara el cinema i la televisió, les dones en la política o els rituals d'exorcisme. Col·labora com a comentarista especialitzat en el Tibet i altres qüestions nacionals xineses en mitjans com The New York Times, The Washington Post, BBC, CNN o CBS. Dirigeix diversos projectes educatius al Tibet que inclouen programes de formació en ecoturisme i conservacionisme.

## Referències

* ↑ «Robert J. Barnett». web. Centre de Cultura Contemporània de Barcelona (CC-BY-SA via OTRS). [Consulta: 17 febrer 2016].
# Roda d'esmolar

Una mola o roda d'esmolar és una eina que s'utilitza per esmolar eines de tall com ara ganivets o tisores. En general, consisteix en una pedra giratòria. Hi ha dos tipus principals de moles. Una és de pedra artificial, amb un diàmetre relativament petit, s'utilitza un sec i roda a alta velocitat. Amb aquestes moles es corre el risc de sobreescalfament de l'eina que esmolem.
Es comercialitzen en diferents mides segons el seu ús específic. Les portàtils generalment són de forma ovalada. N'hi ha de diferents graus, segons el gra de la roda. Per regla general, un gra fi es correspon amb una roda d'esmolar densa, i en esmolar elimina menys material del tall i permet fer ajusts fins, mentre que un gra més gran correspon a una roda més porosa que elimina més material del tall. El grau de les moles d'esmolar s'indica amb nombres que fan referència a la densitat de gra a la roda. Segons el material de què estan fetes tenim moles naturals o moles de material sintètic.
La pedra de moviment lent és de sorra o pedra d'òxid d'alumini. Té un diàmetre més gran i s'utilitza amb aigua, que refreda constantment el metall.
* moles naturals. Generalment s'extreuen de mines. Unes de les de més anomenada a Europa són les de la regió de les Ardenes que tenen un color gris-groguenc característic. Generalment una bona roda d'esmolar té un preu bastant alt a causa de la dificultat de trobar bones vetes de material.
* moles de material sintètic. Solen estar fetes de materials ceràmics abrasius com ara el carbur de silici o el corindó. Se solen comercialitzar amb dos tipus de gra, fi d'una banda i gruixut per l'altre.

## Vegeu també

* Esmoladora
* Pedra d'esmolar
* Esmolet
* Esmoladora angular
# Roca del Llençol

La Roca del Llençol és una muntanya de 1.055 metres que es troba al municipi d'Ulldemolins, a la comarca catalana del Priorat.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Rodrigo García

«Rodrigo García» té aquests significats:
* Rodrigo García (dramaturg) (n. 1964), actor i dramtarug argentí, director de la companyia teatral La Carnicería.
* Rodrigo Garcia (polític) (n. 1974), polític brasiler, afiliat al partit DEM.
* Rodrigo García Barcha (n. 1959), director de cinema i televisió colombià, fill de l'escriptor Gabriel García Márquez.
* Rodrigo García Blanca (n. 1947), cantant, músic i compositor espanyol.
* Rodrigo García Rena (n. 1980), ciclista espanyol.
# Rineloricaria maacki

Rineloricaria maacki és una espècie de peix de la família dels loricàrids i de l'ordre dels siluriformes.

## Morfologia

Els mascles poden assolir els 13,6 cm de longitud total.

## Distribució geogràfica

Es troba a la conca del riu Paranà al Brasil.

## Referències

* ↑ Bleeker P. 1862-1863. Atlas ichthyologique des Indes Orientales Néêrlandaises, publié sous les auspices du Gouvernement colonial néêrlandais. Vol. II. Siluroïdes, Chacoïdes et Hétérobranchoïdes. Amsterdam. Atlas Ichthyol. v. 2. 1-112.
* ↑ BioLib (anglès)
* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C.J. Jr. 2003. Loricariidae - Loricariinae (Armored catfishes). p. 330-350. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre, EDIPUCRS, Brasil.
* Fisch-Muller, S. 2003. Loricariidae-Ancistrinae (Armored catfishes). p. 373-400. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Ingenito, L.F.S., Ghazzi, M.S., Duboc, L.F. & Abilhoa, V. 2008. Two new species of Rineloricaria (Siluriformes: Loricariidae) from the rio Iguaçu basin, southern Brazil. Neotropical Ichthyology, 6 (3): 355-366.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Regan, C. T. «A Monograph of the Fishes of the Family Loricariidae» (en anglès). Transactions of the Zoological Society of London, 17 (part 3), 1, 1904, pàg. 191-350.
* Schaefer, S. A. (1986). Historical biology of the loricariid catfishes: phylogenetics and functional morphology. Unpublished D. Phil. Thesis, The University of Chicago, Chicago, Estats Units. 290 pp.
* Schaefer, S.A. 2003 Loricariidae - Hypoptopomatinae (Armored catfishes). p. 321-329. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Weber, C. 2003. Loricariidae - Hypostominae (Armored catfishes). p. 351-372. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Roma Creek

Roma Creek és una concentració de població designada pel cens dels Estats Units a l'estat de Texas. Segons el cens del 2000 tenia 610 habitants.

## Demografia

Segons el cens del 2000, Roma Creek tenia 610 habitants, 141 habitatges, i 133 famílies. La densitat de població era de 45,4 habitants per km².
Dels 141 habitatges en un 70,2% hi vivien nens de menys de 18 anys, en un 76,6% hi vivien parelles casades, en un 17% dones solteres, i en un 5% no eren unitats familiars. En el 4,3% dels habitatges hi vivien persones soles el 2,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,24 i el nombre mitjà de persones que vivien en cada família era de 4,39.
Per edats la població es repartia de la següent manera: un 42,6% tenia menys de 18 anys, un 9,2% entre 18 i 24, un 32,1% entre 25 i 44, un 10,2% de 45 a 60 i un 5,9% 65 anys o més.
L'edat mediana era de 23 anys. Per cada 100 dones de 18 o més anys hi havia 88,2 homes.
La renda mediana per habitatge era de 12.750 $ i la renda mediana per família de 12.270 $. Els homes tenien una renda mediana d'11.250 $ mentre que les dones 0 $. La renda per capita de la població era de 5.062 $. Aproximadament el 63,2% de les famílies i el 66,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Roma Creek». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Roma Creek». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Robert Edwards

Robert Geoffrey Edwards CBE FRS (Manchester, 27 de setembre de 1925 - Cambridge, 10 d'abril de 2013) fou un metge, fisiòleg i biòleg anglès, pioner de la medicina reproductiva i especialment de la fecundació in vitro. Conjuntament amb el cirurgià Patrick Steptoe amb qui treballava d'ençà els anys 1960, van ser pioners exitosos en la concepció a través de la FIV, que va conduir al naixement del primer nadó concebut in-vitro, Louise Brown, el 25 de juliol de 1978. L'any 2010 rebé el Premi Nobel de Fisiologia o Medicina "per al desenvolupament de la fecundació in vitro".

## Biografia

Edwards va nàixer a un poble petit del Yorkshire i es crià a la ciutat de Manchester. Després de servir a l'exèrcit britànic entre 1944 i 1948, estudià a la Universitat del País de Gal·les. Defensà el seu doctorat a l'Institut de Genètica Animal de la Universitat d'Edinburgh el 1957. Allà amb Ruth Fowler, una companya estudiant amb qui es casà després, creà el mètode Fowler-Edwards, que s'usa per a regular l'ovulació dels ratolins a base d'hormones. Se n'anà durant un any als Estats Units gràcies a una borsa i al seu retorn al Regne Unit treballà a l'Institut Nacional de Recerca Mèdica a Mill Hill de Londres entre 1958 i 1968. L'any següent treballà a la Universitat de Glasgow abans d'entrar a la Universitat de Cambridge el 1963.

## Premis i guardons

El 2001 la Fundació Lasker li atorgà el Premi Albert Lasker Clinical Medical Research "per al desenvolupament de la fertilització in-vitro, un avenç tecnològic que ha revolucionat el tractament de la infertilitat."
El 2007, Edwards apareixia al n°26 en una classificació del diari The Daily Telegraph, que ha elaborat una llista dels 100 genis vius més importants.
El procés de recompensa per a la tasca d'Edwards ha culminat el 2010 amb l'atorgament del Premi Nobel de Fisiologia o Medicina, per part de la Reial Acadèmia Sueca de Ciències.

## Bibliografia

* 1980: A matter of life, the story of a medical breakthrough, escrit amb Patrick Steptoe.

## Referències

* ↑ «1978: First 'test tube baby' born». BBC, 25-07-1978 [Consulta: 13 juny 2009]. «The birth of the world's first "test tube baby" has been announced in Manchester (England). Louise Brown was born shortly before midnight in Oldham and District General Hospital»
* ↑ Moreton, Cole «World's first test-tube baby Louise Brown has a child of her own». Independent [Londres], 14-01-2007 [Consulta: 22 maig 2010]. «The 28-year-old, whose pioneering conception by in-vitro fertilisation made her famous around the world.. The fertility specialists Patrick Steptoe and Bob Edwards became the first to successfully carry out IVF by extracting an egg, impregnating it with sperm and planting the resulting embryo back into the mother»
* ↑ «The 2010 Nobel Prize in Physiology or Medicine - Press Release». Nobelprize.org, 04-10-2010. [Consulta: 4 octubre 2010].
* ↑ Science in the contemporary world: an encyclopedia, p. 83
* ↑ «Lasker Award for Clinical Medical Research 2001». Arxivat de l'original el 2010-10-09. [Consulta: 4 octubre 2010].
* ↑ «Top 100 living geniuses». The Daily Telegraph, 28-10-2007 [Consulta: 4 octubre 2010].
# Riu Jiloca

El riu Jiloca és un riu d'Aragó que neix a Cella (Comunitat de Terol) (1.023 m), província de Terol, i desemboca al riu Jalón a Calataiud a (532 m); té un recorregut de 123 km i una conca de 2.597 km². És un riu que neix en un terreny calcari a través d'un pou artesià i de diversos sobreeixidors que s'anomenen ojos (ulls).
El seu recorregut dibuixa una vall clara de sud a nord i és un punt de comunicació des d'antic, com demostren els nombrosos ponts, com el pont romà de Luco de Jiloca. Concretament en aquest punt hi desemboca el seu principal afluent, el riu Pancrudo, on s'està construint un pantà. La localitat de Paracuellos de Jiloca és un centre balneari.
La vall del Jiloca compta amb importants vies de comunicació com la N-330 i la línia de ferrocarril de Calataiud a Calamocha que està abandonada. És una vall fèrtil amb nombrosos conreus d'horta i de vinya, que donen uns vins emparats en la regulació Vi de la Terra de Jiloca. El riu dona nom a la comarca aragonesa de Jiloca, amb capital compartida a Calamocha i Monreal del Campo.

## Referències

* ↑ «El Río Jalón». Confederació Hidrogràfica de l'Ebre. [Consulta: 11 octubre 2018].
* ↑ «Río Jiloca». Turismo de Zaragoza. Arxivat de l'original el 2020-07-02. [Consulta: 11 octubre 2018].
# Rozložná

Rozložná és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1241.
# Rozsika Parker

Rozsika Parker (27 de desembre de 1945 - Londres, 5 de novembre de 2010) fou una psicoterapeuta, historiadora de l'art i escriptora britànica, a més a més de ser una de les pioneres en introduir un enfocament feminista a la teoria i història de l'art.

## Biografia

Parker nasqué a Londres, però visqué bona part de la seva joventut a Oxford, ciutat en què estudià a la Wychwood School. Al 1980 Parker tingué dos fills amb Andrew Samuels, psicoterapeuta britànic.
Parker morí el 2010, amb tan sols 64 anys, a causa d'un càncer.

## Trajectòria professional

Entre 1966 i 1969 estudià història de l'art al Courtauld Institute of Artde Londres. El 1972 s'uní a la revista feminista Spare Rib on, conjuntament amb Griselda Pollock, fundaren també el grup feminista d'artistes, periodistes i historiadores de l'art, The Feminist Art History Collective. Griselda Pollock i Rozsika Parker es convertiren en col·laboradores habituals, així com en dues de les principals figures dins del moviment feminista dins la història de l'art entre la dècada dels setanta i els noranta. Si bé Pollock fou una figura més vinculada a l'acadèmia i les conferències davant del gran públic, Parker es dedicà més aviat a la investigació des d'un enfocament proporcionat per la psicoterapia des del Regne Unit.
Parker estigué vinculada a l'acadèmia, fou una historiadora de l'art molt crítica i influent. Coneguda pel seu compromís amb la creativitat i l'esperit crític, tant en l'art com en la pràctica clínica, Parker fou membre de la junta del British Journal of Psychotheraphy durant molts anys. Pel que fa les seves aportacions en el camp de la història de l'art, ella treballà per posar en evidència les dificultats de les dones per entrar dins del mercat de l'art. També posà en tela de dubte la divisió tradicional entre belles arts i arts decoratives.

## Llegat

Al 2013 s'establí el premi Rozsika Parker Essay Prizeotorgat pel British Journal of Psychotherapy, en homenatge a Parker.

## Publicacions

* Old Mistresses: Women, Art and Ideology, with Griselda Pollock (1981)
* The Subversive Stitch: Embroidery and the Making of the Feminine (1984)
* Framing Feminism: Art and the Women's Movement 1970-1985 (1987)
* The Subversive Stitch: Embroidery and the Making of the Feminine (1989)
* Torn in Two: Experience of Maternal Ambivalence (1995)
* Mother Love, Mother Hate: The Power of Maternal Ambivalence (1996)
* The Anxious Gardener (2006)

## Referències

* 1 2 3 4 5 Petrie, Ruthie «Rozsika Parker obituary» (en anglès). The Guardian, 21-11-2010. ISSN: 0261-3077.
* ↑ «In Memoriam: Rozsika Parker, Feminist Art Historian and activist | A Year of Positive Thinking». [Consulta: 5 abril 2019].
* 1 2 «British Journal of Psychotherapy - Wiley Online Library». DOI: 10.1111/(issn)1752-0118. [Consulta: 5 abril 2019].
# Romboide

Un romboide és un quadrilàter paral·lelogram els costats del qual són paral·lels dos a dos, i en què els costats paral·lels tenen la mateixa longitud.
El perímetre d'un romboide és igual a $2\cdot (a+b)\,$ (a i b representen dos costats contigus) i la seva àrea s'obté multiplicant la longitud d'un costat per la distància perpendicular entre aquell costat i el seu altre costat oposat.

## Característiques

* Té dos costats iguals, que són paral·lels entre ells. Els angles contigus són suplementaris.
* Només és un rombe quan tots els costats mesuren igual. En general no ho és, i llavors les seves diagonals no són perpendiculars entre si.
* En no ser un rectangle les seves diagonals no són iguals.
* La suma dels seus angles interns són de 360° sexagesimals.
* Quan no és un rombe, no té eixos de simetria.

## Referències

* ↑ «Romboide». Gran Enciclopèdia Catalana. Barcelona: Grup Enciclopèdia Catalana.
# Rossville (Kansas)

Rossville és una població dels Estats Units a l'estat de Kansas. Segons el cens del 2000 tenia 1.014 habitants.

## Demografia

Segons el cens del 2000, Rossville tenia 1.014 habitants, 383 habitatges, i 279 famílies. La densitat de població era de 799 habitants/km².
Dels 383 habitatges en un 37,6% hi vivien nens de menys de 18 anys, en un 59% hi vivien parelles casades, en un 10,7% dones solteres, i en un 26,9% no eren unitats familiars. En el 24% dels habitatges hi vivien persones soles el 12,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 2,98.
Per edats la població es repartia de la següent manera: un 27,1% tenia menys de 18 anys, un 5,1% entre 18 i 24, un 28,3% entre 25 i 44, un 22,5% de 45 a 60 i un 17% 65 anys o més.
L'edat mediana era de 38 anys. Per cada 100 dones de 18 o més anys hi havia 80,7 homes.
La renda mediana per habitatge era de 44.118 $ i la renda mediana per família de 53.333 $. Els homes tenien una renda mediana de 37.917 $ mentre que les dones 25.347 $. La renda per capita de la població era de 20.103 $. Entorn del 2,2% de les famílies i el 3,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rossville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Rossville». American Fact Finder. Oficina del Cens dels Estats Units, 12-01-2010.
# Saint-Cyr-du-Gault

Saint-Cyr-du-Gault és un municipi francès, situat al departament del Loir i Cher i a la regió de Centre – Vall del Loira. L'any 1019 tenia 175 habitants.

## Demografia

El 2007 tenia 182 persones. Hi havia 84 famílies i 100 habitatges, habitatges principals, 10 segones residències i 4 desocupats.
La població ha evolucionat segons el següent gràfic:

## Economia

El 2007 la població en edat de treballar era de 121 persones, 93 eren actives i 28 eren inactives. Hi havia una empresa de fabricació de productes industrials, dues empreses de construcció i una empresa classificada com a «altres activitats de serveis».
L'any 2000 hi havia 14 explotacions agrícoles.

## Referències

* ↑ Logement, 1968-2007
* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Emploi et population active 1999 et 2007
* ↑ Créations et stock d'établissements par commune en 2009
# Ruidera

Ruidera és un municipi de la província de Ciudad Real a la comunitat autònoma de Castella-La Manxa. És coneguda per les seves llacunes, que constitueixen la capçalera del riu Guadiana.

## Història

Es va constituir com a municipi el 21 de setembre de 1990, prèviament depenia administrativament d'Argamasilla de Alba des de finals del segle xviii per decisió real. Abans va pertànyer al municipi d'Alhambra, i per això forma part del Campo de Montiel. Va ser un poble de refugi per culpa de moltes guerres.
# Gens Petèlia

La gens Pètelia (en llatí: gens Poetelia) va ser una gens romana d'origen plebeu.
Se la menciona per primer cop durant el decemvirat. El seu nom Peteli (Poetelius) es confon sovint amb el de Petil·li o Petili (Petillius o Petilius). A tots se’ls coneix el cognomen Libó, que es troba normalment amb l'agnomen Visol (Visolus), amb l'excepció de Publi Peteli, que era un dels tres ambaixadors enviats davant del rei Sifax en la ambaixada romana a Numídia l'any 210 aC. Titus Livi parla d'un cònsol de nom Gai Peteli Balb que ho va ser l'any 360 aC però probablement és un error per Gai Peteli Libó.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 433.
# Cap de la Costa de les Bosses

El Cap de la Costa de les Bosses és una costa de muntanya del terme municipal d'Abella de la Conca, a la comarca del Pallars Jussà, en territori del poble de Bóixols.
Està situada al nord-oest de Cal Sol i al sud-oest de Cal Badia. El seu límit nord-oriental és el Clot d'Espinauba.

## Etimologia

Tot i que el topònim designa específicament l'extrem superior (cap) de la Costa de les Bosses, indirectament serveix per a tota la costa. Es tracta d'una costa de muntanya per on passaven antigament diversos camins de bast. El lligam amb la segona part del topònim podria tenir relació amb altres topònims similars (p. ex., Coll de Lligabosses), on es tracta de les bosses del transport dels traginers.

## Enllaços externs

* El Cap de la Costa de les Bosses en el seu entorn, a l'Institut Cartogràfic de Catalunya
# Cap de la Creu

«Cap de la Creu» té aquests significats:
# San Stefano

«San Stefano» té aquests significats:
* San Stefano o Santo Stefano (del grec Άγιος Στέφανος Ayos Stefanos, turc Ayastefanos, búlgar: Сан Стефано, turc modern Yeşilköy, barri d'Istambul
* Tractat de San Stefano, del 3 de març de 1878, que va establir la pau entre l'Imperi Otomà i Rússia.
# SV Kaiserwald Riga

El SV Kaiserswald (en alemany) o Ķeizarmežs (en letó) fou club de futbol letó de la ciutat de Riga.

## Història

Va ser fundat el 1909 per la comunitat alemanya de Riga. Fou un dels clubs inaugurals de la primera lliga de Riga el 1910. El 1922 guanyà el seu primer campionat letó, títol que repetí el 1923. El 1934 desaparegué.

## Palmarès

* Lliga letona de futbol:
** 1922, 1923
* Copa letona de futbol:
** 1912, 1913

## Referències

* ↑ Almantas Lauzadis and Hans Schöggl. «Latvia - List of Champions». RSSSF, 10-04-2015. [Consulta: 10 octubre 2015].
* ↑ «Latvia - List of Champions». RSSSF. [Consulta: 12 juliol 2013].
* ↑ «Latvia - List of Cup Winners». RSSSF. [Consulta: 28 juliol 2011].
# Gintarė Gaivenytė

Simona Krupeckaitė (Utena, Comtat d'Utena, 13 de desembre de 1982) és una ciclista lituana que s'especialitzà en el ciclisme en pista.

## Palmarès

* 2012
** Campiona d'Europa en Velocitat per equips (amb Simona Krupeckaitė)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it